CELEX: 62012TN0203
Language: mt
Date: 2012-05-16 00:00:00
Title: Kawża T-203/12: Rikors ippreżentat fis- 16 ta’ Mejju 2012 — Alchar vs Il-Kunsill

21.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 217/24
            
         Rikors ippreżentat fis-16 ta’ Mejju 2012 — Alchar vs Il-Kunsill
   (Kawża T-203/12)
   2012/C 217/52
   Lingwa tal-kawża: il-Franċiż
   
      Partijiet
   
   
      Rikorrent: Mohamad Nedal Alchaar (Aleppo, is-Sirja) (rappreżentant: A. Korkmaz, avukat)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tannulla, bħala atti li jikkonċernaw lir-rikorrent:
               
                           —
                        
                        
                           ir-Regolament ta’ implementazzjoni Nru 1244/2011 tal-1 ta’ Diċembru 2011;
                        
                     
                           —
                        
                        
                           id-Deċiżjoni 2011/782/PESK kif emendata u ssupplementat sa llum, u dan b’mod partikolari permezz tad-Deċiżjoni ta’ implementazzjoni 2012/37/PESK, id-Deċiżjoni 2012/122/PESK, id-Deċiżjoni ta’ implementazzjoni 2012/172/PESK u d-Deċiżjoni 2012/206/PESK;
                        
                     
                           —
                        
                        
                           ir-Regolament tal-Kunsill Nru 36/2012, tat-18 ta’ Jannar 2012, kif emendat u ssupplementat sa llum, u dan b’mod partikolari permezz tar-Regolament ta’ implementazzjoni Nru 55/2012, ir-Regolament Nru 168/2012 u r-Regolament ta’ implementazzjoni Nru 266/2012;
                        
                     
                           —
                        
                        
                           l-atti kollha futuri li jemendaw jew jissupplementaw id-Deċiżjoni 2011/782/PESK u r-Regolament tal-Kunsill Nru 36/2012;
                        
                     
         
               —
            
            
               tannulla d-deċiżjoni tal-Kunsill inkluża fil-komunikazzjoni tagħha tas-16 ta’ Marzu 2012 indirizzata lejn ir-rikorrent, sa fejn din iżżommu inkluż fil-listi kontenzjużi;
            
         
               —
            
            
               tikkundanna lill-Kunsill għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka żewġ motivi.
   
               (1)
            
            
               L-ewwel motiv ibbażat fuq ksur tad-drittijiet fundamentali u garanziji proċedurali, b’mod partikolari d-drittijiet tad-difiża, l-obbligu ta’ motivazzjoni u l-prinċipju ta’ protezzjoni ġudizzjarja effettiva, peress li r-rikorrent ma rċeviex notifika formali tal-inklużjoni tiegħu fil-lista ta’ persuni ssanzjonati u peress li l-motivi tal-inklużjoni tiegħu indikati fl-atti kkontestati ma humiex suffiċjenti sabiex jiġġustifikaw is-sanzjonijiet.
            
         
               (2)
            
            
               It-tieni motiv ibbażat fuq ksur tad-dritt ta’ proprjetà u tal-libertà ekonomika.